ПРОЕКТ НА ПРЕДЛОЖЕНИЕ ЗА ПЛАНИРАНЕ НА СОЦИАЛНИТЕ УСЛУГИ НА ОБЩИНСКО И ОБЛАСТНО НИВО, КОИТО СЕ ФИНАНСИРАТ ИЗЦЯЛО ИЛИ ЧАСТИЧНО ОТ ДЪРЖАВНИЯ БЮДЖЕТ

На основание чл. 66, ал. 1 във връзка с чл. 69, ал. 1, т. 1 от АПК и чл.42, ал.3, т.1 от Наредба за планирането на социалните услуги се уведомяват заинтересованите лица за откриване на производство по издаване на общ административен акт – Предложение за планиране на социалните услуги, които се финансират изцяло или частично от държавния бюджет, във връзка с изготвяне на Национална карта на социалните услуги.

С приемането на предлагания проект се цели създаване на един детайлизиран документ, планиращ включването на социалните услуги на територията на община Борован в Националната карта на социалните услуги.

Форми за участие в производството по издаване на посочения акт от страна на заинтересованите страни и организации, съгласно чл. 69, ал. 1, т. 1 от АПК, са писмени предложения и становища. Последните могат да бъдат депозирани в деловодството на община Борован в срок от 30 дни от публикуването на предложението на адрес: с.Борован, ул. Иван Вазов № 1, e-mail: ob\_borovan@abv.bg